பாடல்: 19 (நட்டார்ப்...) நட்டார்ப் புறங்கூறான் வாழ்தல் நனி இனிதே; பட்டாங்கு பேணிப் பணிந்து ஒழுகல் முன் இனிதே; முட்டு இல் பெரும் பொருள் ஆக்கியக்கால் மற்றுஅது தக்குழி ஈதல் இனிது. 19 பேணி - பாதுகாத்து ஈதல் - கொடுத்தல் நட்பு கொண்டவர்களைப் பற்றி புறம் கூறாமல் இருத்தல் இனியது. சத்தியத்தை பேணிப் பாதுகாத்து வாழ்தல் மிக இனியது. பெரும் பொருளைத் தேடி அதனைத் தக்கவர்களுக்கு ஈதல் மிக இனிது.